কলা, কচু, হলুদ, জয়ন্তী, বেল, ডালিম, অশোক, মান ও ধান - এই নয়টি গাছকে শ্বেত অপরাজিতা লতার দ্বারা বন্ধন করে বস্ত্রাবৃত ও সিন্দুরাদি দ্বারা ভূষিত করে দেবীর দক্ষিণে গণেশের পাশে স্থাপন করা হয়। সাধারণ লোকে একে গণেশের বৌ বা কলা বৌ বলে থাকে। পুষ্পাঞ্জলি প্রদানের সময় মস্ত্র উচ্চারিত হয় - “নবপত্রিকাবাসিন্যৈঃ নব্দুর্গায়ৈঃ নমঃ নমঃ।‘ এর থেকে সহজেই বোঝা যায় যে এই নয়টি বৃক্ষলতায় নয়জন দেবী অবস্থান করছেন। এঁরা হলেন - কাদলীতে - ব্রহ্মানি, কচুতে – কালিকা, হ্লুদে - দুর্গা জয়ন্তীতে – কার্ত্তিকী, বিল্বশাখায় – শিবা, ডালিমে - রক্তদন্তিকা, অশোকে শোকরহিতা, মানকচুকে চামুন্ডা, ধানে দেবী লক্ষ্মী। বৃক্ষলতায় দেবতার অস্তিত্ব কল্পনা প্রাক্‌ আর্যযুগের অর্থাৎ লৌকিক । ে প্রসঙ্গে হরপ্পা উৎখনন কেন্দ্র থেকে আবিস্কৃত একটি অসম চতুষ্কোণ ফলকে খোদিত নারীমূর্তির কথা মনে পড়ে যায়। ফলকটিতে দেখা যা য় মুর্তির মাথা ভূমি স্পর্শ করেছে, পদদ্বয় আকাশের দিকে প্রসারিত । মুর্তির যোনীদেশ থেকে শষ্যপল্লব নির্গমনশীল । এই নারীমূর্তির সঙ্গ বৈদিকযুগের দেবী শাকম্ভরীর ভাবনাগত সাদৃশ্য আছে। মার্কন্ডয় পুরাণে শাকম্ভরী দেবী দুর্গারই নামভেদ। সেখানে বলা হয়েছে দেবী তাঁর দেহ থেকে উৎপন্ন শাক (শস্য) দ্বারা এই জগত পালন করেন, তাই তাঁর এই নাম –